Civil társadalom, politikai társadalom és társadalmi mozgalmak (BTTRMP301DMA)

A tematika a civil társadalom fogalmáról és jellegéről a közelmúltban lezajlott vitákból indul ki, s arra törekszik, hogy értelmezze magán és köz, egyén és társadalom, politikai társadalom és állam elhatárolódásait, kapcsolatait. Az eszmetörténeti és társadalomelméleti megközelítéseken túl a hazai és az euro-atlanti történelemből vett példákon keresztül mutatja be a civil szerveződések kialakulását, működését, majd azok érdekképviseleti és politikai jelleggel való telítődését, a közvélemény és a politizáló közönség kibővülését, illetve a képviselet, politikai sajtó, politikai pártok és önkormányzatok helyét, szerepét a modern politika rendszerében. A tematika külön figyelmet fordít a politikai nyilvánosság szerkezetének megváltozására, illetve a modern hálózatos és mozaikos közszféra-modell bemutatására, összefüggésben a plurális demokrácia kérdéseinek elemzésével.

Tematika:

1. Bevezetés. A civil társadalom fogalmának története (eszmetörténeti megközelítés)

2. A civil társadalom alapjai: az egyéni jogok (a természetjogi hagyomány, a természetes jogoktól az alapjogokig, a szerződéselv, szociális jogok)

3. A modern politikai közösség keletkezése (republikánus hagyomány, politikai test, szuverenitás, állam, nemzet)

4. A kritikai nyilvánosság. Egy dichotóm modell a köz és a magán szétválásáról

5. A társadalom rendszerszerű értelmezése

6. A közszolgálati műsorközlés és a közszférák mozaikos, hálózatos rendszere

7. A társulás művészete: egyesületek (korporációk és érdekképviselet)

8. A politikai társadalom fogalma és kibővülése (népszuverenitás, népképviselet, választójog)

9. Politikai szervezetek, klubok, pártok, mozgalmak

10. Az önkormányzatok és a hatalommegosztás dimenziói

11. Sajtószabadság, közvélemény és politikai sajtó

12. Média és demokrácia

Szakirodalom:

1. Seligman, Adam B.: A civil társadalom eszméje. Bp., 1997.

2. Kumar, Krishan: Civil társadalom. Egy fogalom újrafelfedezése. Mozgó Világ, 1992. 7. sz. 4–16.

3. Tamás Gáspár Miklós: Értekezés a civil társadalomról. Világosság, 1995. 8–9. sz. 28–39.

4. Csepeli György – Papp Zsolt – Pokol Béla: Modern polgári társadalomelméletek. Alfred Schütz, Jürgen Habermas, Talcott Parsons és Niklas Luhmann rendszere. Bp., 1987.

5. Halmai Gábor: Az egyesülés szabadsága. Az egyesülési jog története. Bp., 1990.

6. Szabó Máté: Globális demokrácia, globális civil társadalom, új médiumok. Magyar Tudomány, 2004. 2. sz. 151–162.

7. Keane, John: Média és demokrácia. Bp., 1999.

8. Keane, John: A civil társadalom. Régi képzetek, új látomások. Bp., 2004.

9. Curran, James: A média és a demokrácia kapcsolatának újragondolása. in: Polyák Gábor (szerk.): Médiapolitikai szöveggyűjtemény. Bp., 2010. 338–373.

10. Papacharissi, Zizi: A virtuális szféra. Médiakutató, 2003. tavasz

11. Pajkossy Gábor: Polgári átalakulás és nyilvánosság a magyar reformkorban. MTA Történettudományi Intézet, Bp., 1991.

12. Péter László: Volt-e magyar társadalom a XIX. században? A jogrend és a civil társadalom képződése. in: Uő: Az Elbától keletre. Tanulmányok a magyar és kelet-európai történelemből. Bp. 1998. 148–186.

13. Péter László: Az állam és az egyház viszonya és a civil társadalom Magyarországon: történeti áttekintés. in: Uő: Az Elbától Keletre. Tanulmányok a magyar és a kelet-európai történelemből. Bp. 1998. 355–378.

14. Gyáni Gábor: „Civil társadalom” kontra liberális állam a XIX. század végén. Századvég, 1991. 1. sz. 145–155.

Debrecen, 2021. február 9.

 Miru György

 egyetemi docens